Държавен вестник, бр. 81, 2011 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  81
МИНИСТЕРСКИ СЪВЕТ
РЕШЕНИЕ № 748 
ОТ 7 ОКТОМВРИ 2011 г.
за предоставяне на концесия за добив на 
подземни богатства по чл. 2, ал. 1, т. 1 от 
Закона за подземните богатства – метални 
полезни изкопаеми – златно-сребърни руди, 
от находище „Диканите“, участък „Вакаре­
лец“, разположено в землищата на с. Горна 
Диканя, с. Долна Диканя и с. Мечкул, община 
Радомир, област Перник
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с предмет 
експлоатация на подземни богатства по чл. 2, 
ал. 1, т. 1 от Закона за подземните богат­
ства – метални полезни изкопаеми – златно-
сребърни руди, представляващи изключителна 
държавна собственост, от находище „Дика­
ните“, участък „Вакарелец“, разположено 
в землищата на с. Горна Диканя, с. Долна 
Диканя и с. Мечкул, община Радомир, област 
Перник, който се извършва със средства на 
концесионера и на негов риск. Площта, по­
криваща находището, е с размер 209 197 кв. м 
и е индивидуализирана с координатите на 
точки по контура на запасите и ресурсите от 
№ 1 до № 46 съгласно координатен регистър 
в координатна система „1970 г.“ – неразделна 
част от концесионния договор.
2. Определя концесионна площ с размер 
392 808 кв. м, включваща площта, покриваща 
находище „Диканите“, участък „Вакарелец“, 
както и площите, необходими за осъществява­
не на дейностите по концесията, извън добива. 
Концесионната площ е индивидуализирана с 
координатите на точки от № 1 до № 39 съгласно 
координатен регистър в координатна система 
„1970 г.“ съгласно приложението.
3. Определя срок на концесията 35 години.
4. Определя за концесионер „Голдън Бийч 
Прима БГ“ – ЕООД, София, притежаващо 
Удостоверение за търговско откритие № 0396 
от 3 ноември 2009 г.
5. Концесията да се осъществява при след­
ните условия:
5.1. При експлоатацията на подземните 
богатства да се спазват нормативните изисква­
ния, свързани с опазването на земните недра, 
околната среда, водите, защитените със закон 
територии и обекти, правата върху земите от 
държавния горски фонд и земеделските земи, 
културните ценности, националната сигурност, 
отбраната на страната и обществения ред.
5.2. Правата и задълженията по концеси­
ята да не се прехвърлят на трети лица освен 
с разрешение на Министерския съвет при 
условията на чл. 25 от Закона за подземните 
богатства.
5.3. Добивът на подземното богатство по т. 1 
може да започне, след като бъде съгласуван 
с министъра на икономиката, енергетиката 
и туризма цялостен работен проект за добив 
и първична преработка, изготвен въз основа 
на влязло в сила положително решение по 
оценка за въздействието върху околната среда 
(ОВОС) или на решение, с което е преценено 
да не се извършва ОВОС по реда на Закона 
за опазване на околната среда, и оценка за 
съвместимост, ако такава оценка е изискуема 
по Закона за биологичното разнообразие и 
Наредбата за условията и реда за извършване 
на оценка за съвместимостта на планове, про­
грами, проекти и инвестиционни предложения 
с предмета и целите на опазване на защи­
тените зони, приета с Постановление № 201 
на Министерския съвет от 31 август 2007 г. 
(ДВ, бр. 73 от 2007 г.), с което се одобрява 
инвестиционното предложение. 
5.4. Концесионерът може да осъществява 
концесионна дейност само върху територии 
от концесионната площ, върху които е при­
добил право на собственост, върху които има 
учредено право на ползване или за които има 
сключен договор за наем със собственика на 
земята.
5.5. Концесионерът може да осъществява 
дейност върху концесионната площ въз основа 
на одобрен и влязъл в сила подробен устрой­
ствен план, който включва концесионната 
площ и пътните връзки между обекта на 
концесията и местните и/или републикан­
ските пътища.
5.6. Всички дейности по предоставената 
концесия се извършват в съответствие с ус­
тановените в страната технически и техно­
логични изисквания.
5.7. Концесионерът да не разкрива и пре­
доставя на трети лица придобитата геоложка 
и техническа документация и информация, 
свързана с обекта на концесията, без изрично 
писмено съгласие от министъра на икономи­
ката, енергетиката и туризма.
5.8. Добивът се извършва със средства, 
осигурени от концесионера и на негов риск. 
5.9. За осъществяване на правата и из­
пълнение на задълженията по концесията 
не се изискват задължителни подобрения в 
находището.
6. Определя основните права и задължения 
по концесията, както следва:
6.1. Основни права на концесионера:
6.1.1. да добива подземни богатства – ме­
тални полезни изкопаеми – златно-сребърни 
руди, от находището по т. 1;